Gh tfrt ad rad narm tiklit yadnin ad nawi yan usmmaql f udllis n “iludi” lli-d tssufgh tmarat Khadija Ikan,adllis a iga yat twckint n tmdyazin gh llan 50 n uzwl;asmmaql rad ihmakkc acku ur rad-d isssutl i kra ihban ngr tuskiwin d twinas ula tiguriwin tsmrs tmarat gh tzlatin nns, mqqar d ghika-d rad inigh aylli gis ufigh llight ghrigh.
1- Tiwi-d tmarat asnflul nns “iludi” f tawtmt ( tahcmiyt-ta3yyalt-tamghart),tsawl fllas gh kra iga tt tasga gh tudrt nns: tawwuri-tayri-anaruz-tilit nns- adghar nns- izrfan nns…;
2- Aklim yan isk gh waskawn n udrar aguzul(atlas amzzyan),gh udrar ad tayri ar tyawlmad gh tinml n ssqqr tad mi gan inlmadn nns ti3yyalin d i3yyaln, ig udghar nns tama n ighbula d ddaw n taddagin n tmazirt,adllis nns ammakn usint tguriwin n badad d tamunt d tudrt ighudan ngr tawtmt d uwtm;tinml n ssqr agh ssntayn i3yyaln d t3yyalin tirsal n tawja n imal d ugdf ttnuruzn ad t skrn,naff nn tamarat tsawl bahra f tizi ad: tazdayt ngr u3yyal d t3yyalt tsnuml tamimt nns d imrzig nns.
3- Gh tghri inu n idrisn dfrgh ssufghagh-d kra n tiwan lli s syafagh is gant timnrar f ttwirriy twngimt tamatut n udllis,tid smnalagh tnt d ingratsnt fknt yi yat tskimt immaln is tazdayt ngr uwtm d tawtmt ur tzzgi iman nns ammussu yat gh tzdag tann gh tmmrwi:
Imdyatn f tiwan lli ufigh gh udllis:
-*tssnt(awtm) ad yi tgt d tmghart # *tgt(tawtmt)iman nns,bla nns ur rad iddr ula ar izzigiz.
-*sin itsn(awtm d tawtmt) gh tmkrra n ufulki # * lligh gigh slagh nkki.
-*syafagh tayri nns imqqurn # hacagh ul lli k iran.
-*nikkin tamghart ann(icqqa fllak ad yi tfrkt) # ur gigh tamghart ann(ran gigi(iwtman)…ur gix bla tamghart).
-*ar gik siggilgh argaz lli tt inn ikkan # nnan ak: “tafud”(ar isiggil talli tt n ikkan).
-* ul inu d ul nnk gan yan # ar swingimgh i twwurga inu(is nit gan yan?).
……………………
Asflu: tamarat tggr nn i yat tghawsa lli sar ur ismmadn rad trgh akud nna illa ufgan(awtm gh tama n tawtmt),adllis n Ikan Khadija yiwi-d kra n tmukrisin sul ukan gisnt tddr tmghart nigh ta3yyalt slawan akkw gh idrarn ula gh tmdinin tid zlinin s izrfan d udghar n tuwtmt gh tudrt.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn